Elín Björg Jónsdóttir skrifar 25. maí 2017 07:00 Það er fagnaðarefni að Samtök atvinnulífsins hafi áhuga á að stytta bilið á milli þeirra níu mánaða sem foreldrar fá í fæðingarorlofi og þess tíma sem börn þeirra komast inn á leikskóla . En það er miður að eina lausnin sem samtökin koma auga á sé að setja níu mánaða gömul börn á leikskóla í stað þess að styðja augljósar leiðir til að lengja þann tíma sem ungbörn fá með foreldrum sínum í fæðingarorlofi . Markmiðin með lögum um fæðingarorlof er tvíþætt . Því markmiði hafa lögin ekki náð og með niðurskurði undanfarinna ára hafa þau færst fjær því mikilvæga markmiði . Raunin er sú að núverandi skipan fæðingarorlofs og framboð dagvistunarúrræða þegar orlofinu lýkur leiðir til þess að konur axla meginábyrgðina á umönnun ungra barna , í stað þess að foreldrarnir deili þeirri ábyrgð jafnt . Aðeins um þrír af hverjum fjórum feðrum taka fæðingarorlof yfir höfuð . Þeir sem það gera taka að meðaltali einungis um 2,5 mánuði , samkvæmt bráðabirgðatölum frá Fæðingarorlofssjóði . Margra mánaða óvissa eftir fæðingarorlofiðAð loknu fæðingarorlofi tekur við bið þar til börnin komast að á leikskóla , svokallað umönnunarbil . Samanlagt fæðingarorlof foreldra er hins vegar aðeins níu mánuðir . Sé stjórnvöldum alvara með áherslu á kynjaða hagstjórn og sé fjárlagagerð raunverulegt tæki til að ná fram jafnrétti kynjanna er augljóst að verulegar úrbætur á fæðingarorlofsmálum og framboði dagvistunar að loknu orlofi hljóta að vera brýnt verkefni stjórnvalda . Lengjum fæðingarorlofið og eyðum umönnunarbilinuKröfur BSRB eru skýrar . Lengja þarf fæðingarorlofið í 12 mánuði og tryggja öllum börnum öruggt dagvistunarúrræði að því loknu . Þannig yrðu réttindi barna og foreldra þau sömu og í þeim velferðarríkjum sem við viljum bera okkur saman við á Norðurlöndunum . Reynslan sýnir að það hefur reynst vel að deila fæðingarorlofinu niður á báða foreldra , að því gefnu að hámarksgreiðslur til foreldra í fæðingarorlofi séu nægilega háar . Eru karlar meira ómissandi af vinnumarkaði en konur ?